Мы махуэхэм
Мэкъуауэгъуэм и 27, щэбэт
Бдзэжьей ещэным и дунейпсо махуэщ
Урысейм и щIалэгъуалэм я махуэщ
Осетие Ипщэм и щIалэгъуалэм я махуэщ
Таджикистаным и лъэпкъ зэкъуэтыныгъэм и махуэщ
Узбекистаным щагъэлъапIэ печатымрэ цIыхубэ хъыбарегъащIэ IуэхущIапIэхэмрэ я лэжьакIуэхэм я махуэр
Туркменистаным щэнхабзэмрэ гъуазджэмрэ я лэжьакIуэхэм я махуэр щагъэлъапIэ
1709 гъэм Пётр Езанэм дзэм и советыр зэхуишэсри унафэ ищIащ шведхэм Полтавэ деж лIэнкъэнэну щапэщIэтыну. А зауэм, зэрытщIэщи, урысеидзэр щытекIуащ.
1754 гъэм Урысейм и императрицэ Елизаветэ Пётр и пхъур арэзы техъуащ ЩIымахуэ уардэунэм и проектым, Италием щыщ архитектор Растрелли игъэхьэзырам.
1834 гъэм Киев университет къыщызэIуахащ.
1865 гъэм Урысейм къыщызэрагъэпэщ гъуэгу зэпыщIэныгъэхэмкIэ министерствэ.
1905 гъэм «Потёмкин» кхъухьым къулыкъу щызыщIэхэм зыкъаIэтащ.
1910 гъэм III Къэрал Думэм къищтащ Министрхэм я советым и унафэщI Столыпин Пётр мэкъумэш IэнатIэм зэхъуэкIыныгъэхэр щегъэкIуэкIыным теухуауэ къыхилъхьа законыр.
1919 гъэм Япэ дунейпсо зауэр зэриухам теухуа зэгурыIуэныгъэм Версаль Iэ щытрадзащ.
1979 гъэм «КъБР-м и цIыхубэ тхакIуэ» цIэ лъапIэр ягъэуващ.
Совет актёр цIэрыIуэ, композитор, Урысейм и цIыхубэ артист Хмельницкий Борис къызэралъхурэ илъэс 80 ирокъу.
Урысей политик, философие щIэныгъэхэм я кандидат Юшенков Сергей къызэралъхурэ илъэс 70 ирокъу.
Урысей композитор, продюсер, УФ-м щIыхь зиIэ и артист Дробыш Виктор и ныбжьыр илъэс 54-рэ ирокъу.
Урысей уэрэджыIакIуэ, Тэтэрстаным и цIыхубэ артисткэ, «Евровидение» зэпеуэм етIуанэ увыпIэр къыщызыхьа Алсу и ныбжьыр илъэс 37-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 25 — 26, жэщым градус 14 — 16 щыхъунущ.
Мэкъуауэгъуэм и 28, тхьэмахуэ
Адыгэ Республикэм и къэрал суверенитетым теухуа Декларацэр къыщащта махуэщ
Белоруссием и щIалэгъуалэм я махуэщ
Украинэм и Конституцэм и махуэщ. 1996 гъэм Украинэм и Радэ Нэхъыщхьэм зы жэщым къриубыдэу къищтауэ щытащ къэралым и КонституцэщIэр.
Къэзахъстаным щагъэлъапIэ связымрэ хъыбарегъащIэ IэнатIэхэмрэ я лэжьакIуэхэм я махуэр
1779 гъэм пащтыхь гуащэ Екатеринэ ЕтIуанэм къыдигъэкIащ Москва псы зэрыкIуэ бжьамийхэр укъуэдииным теухуа унафэ. А лэжьыгъэр илъэс 25-кIэ екIуэкIащ.
1912 гъэм Урысейм къыщызэрагъэпэщыжащ зэзыгъэкIуж судыщIэхэм я къулыкъухэр. А IуэхущIапIэр 1889 гъэм зэхуащIыжауэ щытат.
1919 гъэм Франджым щыIэ Версаль уардэунэм Iэ щытрадзащ Япэ дунейпсо зауэр зэриухам щыхьэт техъуэ дэфтэр нэхъыщхьэм — мамырыгъэ зэгурыIуэныгъэм.
1919 гъэм Лъэпкъхэм я Лигэ къызэрагъэпэщащ.
1933 гъэм Москва щыщIадзащ абы цыджанхэр дэгъэIэпхъукIыным пыщIа Iуэхум. Апхуэдэ щIыкIэкIэ, къалащхьэм дашауэ щытащ а лъэпкъым щыщ цIыху 5470-рэ.
1941 гъэм нэмыцэ-фашистыдзэхэм Белоруссием и къалащхьэ Минск яубыдащ. Ар бийм иIыгъащ 1944 гъэм бадзэуэгъуэм и 3 пщIондэ.
1944 гъэм фашистхэм къыIэщIагъэкIыжащ Петрозаводск къалэр — а зэманым Карело-Фин ССР-ру щытам и щыхьэрыр.
1946 гъэм Горький къалэм дэт заводым къыщыщIагъэкIыу щIадзащ ГАЗ М-20 «Победа» автомобиль псынщIэр.
1948 гъэм Архитекторхэм я дунейпсо зэгухьэныгъэр къызэрагъэпэщащ.
1991 гъэм Будапешт щекIуэкIа зэIущIэм къыщащта унафэм ипкъ иткIэ зэбграутIыпщыкIыжащ Экономикэм щызэдэлэжьэнымкIэ советыр (СЭВ), 1949 гъэм къыщыщIэдзауэ лэжьар.
Iуащхьэмахуэ япэ дыдэу дэкIа адыгэлI Хьэшыр Чылар къызэралъхурэ илъэс 222-рэ ирокъу.
ТхакIуэ, щIэныгъэлI, генеалогиемкIэ дунейпсо академиеми (Париж) ЩIДАА-ми я член-корреспондент Махъсидэ Анатолий къызэралъхурэ илъэс 76-рэ ирокъу.
ТхакIуэ, журналист, режиссёр, УФ-м и Къэрал саугъэтыр зрата Бодров Сергей и ныбжьыр илъэс 72-рэ ирокъу.
Урысей актёр, режиссёр, усакIуэ, жылагъуэ лэжьакIуэ, УФ-м и цIыхубэ артист Панкратов-Черный Александр и ныбжьыр илъэс 71-рэ ирокъу.
Совет спортсмен, Олимп Джэгухэм лыжэкIэ къызэдэжэнымкIэ плIэнейрэ я чемпион хъуа, СССР-м спортымкIэ щIыхь зиIэ и мастер Зимятов Николай и ныбжьыр илъэс 65-рэ ирокъу.
Урысей спортсменкэ, жылагъуэ лэжьакIуэ, художественнэ гимнастикэ спорт лIэужьыгъуэм щIыхь зиIэ и мастер, дунейпсо зэпеуэ куэдым щытекIуа Утяшевэ Ляйсан и ныбжьыр илъэс 35-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 27 — 28-рэ, жэщым градус 16 — 18-рэ щыхъунущ.
Мэкъуауэгъуэм и 29, блыщхьэ
Тропикхэм я дунейпсо махуэщ
Дунай псым и махуэщ
Урысей Федерацэм щагъэлъапIэ партизанхэмрэ тылым щэхуу щылэжьахэмрэ я махуэр
Урысей кхъухьухуэм и махуэщ
1776 гъэм иджырей Сан-Францискэ (США) къалэр зыхуэзэ щIыпIэ нэщIыр псэупIэ ящIауэ щытащ испанхэм.
1855 гъэм Лондон къыщыдэкIащ «Дейли Телеграф» газетым и япэ номерыр.
1900 гъэм Одессэ щэхуу щекIуэкIащ студентхэм я урысейпсо съезд.
1916 гъэм уэгум япэу ихьащ «Боинг» компанием и кхъухьлъатэр.
1940 гъэм Луначарскэм и цIэр зезыхьэ Театральнэ институтыр адыгэ, балъкъэр студиехэм щеджахэм къаухащ.
1958 гъэм Бразилиер футболымкIэ дунейпсо чемпион япэу хъуащ. Псори зэхэту ар дунейм и чемпион тхуэнейрэ хъуащ. Апхуэдэ зыхузэфIэкIар а къэралым и футболистхэм я закъуэщ.
1957 гъэм КПСС-м и ЦК-м и Пленумым унафэ къыщащтащ партым и бийуэ къалъыта гупыр — Молотовыр, Маленковыр, Кагановичыр, нэгъуэщIхэри — я къулыкъум тегъэкIыным теухуауэ. Къуаншагъэу абыхэм ялэжьар Хрущёв Никитэ и Iуэху еплъыкIэр дамыIыгъыу къызэрыуварт.
1964 гъэм къагупсысащ цIыхур къэмытэджу телевизорыр езыр зыхуей каналым зэрытриухуэ Iэмэпсымэр — пультыр.
1976 гъэм Сейшелы хытIыгухэр къэрал щхьэхуит хъуащ.
1984 гъэм Минск метром и япэ Iыхьэр лажьэу яутIыпщащ.
1995 гъэм Москва и къалэ Думэм къэралым и щыхьэрым и уставыр къищтащ.
2010 гъэм УФ-м и Суд нэхъыщхьэм унафэ къищтащ «Славянский союз» жылагъуэ-политикэ зэгухьэныгъэр лэжьэну хуит зэримыщIым теухуа унафэр. И щхьэусыгъуэр — абы экстремист мурадхэр зэриIэрщ.
Франджы тхакIуэ Антуан де Сент-Экзюпери къызэралъхурэ илъэси 120-рэ ирокъу.
КъБР-м щIыхь зиIэ и артист Балъкъэр Юрий и ныбжьыр илъэс 73-рэ ирокъу.
Тыркумэным и президент Бердымухамедов Гурбангулы и ныбжьыр илъэс 63-рэ ирокъу.
Урысей актрисэ, УФ-м щIыхь зиIэ и артисткэ Машная Ольгэ и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 29 — 30, жэщым градус 18 — 19 щыхъунущ.
Зыгъэхьэзырар ЖЬЭКIЭМЫХЪУ Маринэщ.
Лъэпкъ Iущыгъэ:
ЖьантIэм ущIэмыкъу — пхуэфащэмэ, къыплъысынщ.
